מכרז פומבי מס' 3/2019
הזמנה להציע הצעות למתן שירותי אחזקה בסיסית בשטחים תפעוליים במתקני המפעל ושטחי החברה לשירותי איכות הסביבה בע"מ בפארק אקו-תעשייתי נאות חובב
החברה לשירותי איכות הסביבה בע"מ (להלן: "החברה") מזמינה בזאת מציעים להגיש הצעות למתן שירותי אחזקה בסיסית (basic maintenance) בשטחים תפעוליים במתקני המפעל ושטחי החברה לשירותי איכות הסביבה בע"מ בפארק אקו-תעשייתי נאות חובב, על פי התנאים המפורטים במסמכי המכרז על נספחיו.
19.03.19 - לצפייה בחוברת המכרז לחץ כאן
01.04.19 - לצפייה בפרוטוקול סיור המציעים לחץ כאן
08.04.19 - לצפייה במסמך הבהרות מס' 1 לחץ כאן
ההתקשרות עם המציע הזוכה הינה לתקופה של 12 חודשים החל מן המועד שיינקב בצו התחלת העבודות. לחברה בלבד שמורה זכות הבחירה, להאריך את ההתקשרות בארבע שנים נוספות, שנה בכל פעם או חלק ממנה, עד לתקופת התקשרות כוללת של חמש שנים (להלן: "תקופת ההתקשרות המוארכת"). מימוש זכות הבחירה כאמור יהיה בהודעה שתימסר ע"י החברה לזוכה לפחות 14 ימים לפני תום תקופת ההתקשרות. הוארכה תקופת ההתקשרות ע"י החברה, יחולו כל הוראות ההסכם ומסמכי המכרז גם על תקופת ההתקשרות המוארכת.
המציע הזוכה יהא המציע אשר הגיש את הצעת המחיר הנמוכה ביותר למתן השירותים. מובהר כי המחיר המוצע הינו פאושלי ליום מתן שירותים במתקני המפעל, וכולל את כלל הפעולות המפורטות במפרט שבמסמך ב' למסמכי המכרז.
תנאי סף – על המציע לעמוד בעצמו בכל תנאי הסף המפורטים להלן, במצטבר:
1. המציע הנו בעל ניסיון קודם במתן שירותי אחזקה בסיסית למתקנים הנדסיים וזאת עבור שלושה (3) גופים לפחות במהלך חמש (5) השנים שקדמו למועד להגשת ההצעות.
2. המציע הנו בעל כל האישורים לפי חוק עסקאות גופים ציבוריים.
3. המציע צירף להצעתו ערבות מכרז.
חוברת המכרז לעיון תועלה לאתר האינטרנט של החברה בכתובת: www.enviro-services.co.il. המציעים יהיו רשאים לעיין במסמכי המכרז באתר האינטרנט אולם הצעה תוגש אך ורק על גבי מסמכים שיקבלו בדוא"ל או עותק מודפס ממשרדי החברה בת"א ו/או במפעל החברה.
סיור מציעים (חובה) – סיור מציעים יתקיים בתאריך 26.03.2019. התכנסות בשערי החברה בנאות חובב. החברה תוכל לערוך סיור אחד או יותר ו/או סיורים נפרדים למציעים שונים, לרבות במועדים נוספים/אחרים, הכל לפי שיקול דעתה.
המציעים רשאים לפנות אל ועדת המכרזים בבקשה לקבלת הבהרות בקשר למסמכי המכרז באמצעות משלוח דוא"ל בלבד למר משה סדון בדוא"ל Michrazim@escil.co.il בפורמט וורד, עד ליום 02.04.2019 לא יאוחר מהשעה 10:00. יש לוודא את קבלת הדוא"ל בהודעה חוזרת.
המועד להגשת ההצעה הינו בתאריך 16.04.2019 החל מהשעה 09:00 ולא יאוחר מהשעה 14:00. את המסמכים יש להגיש אך ורק בתיבת המכרזים של החברה הממוקמת במשרדי הנהלת החברה, בפארק אקו-תעשייתי, נאות חובב. הצעות שתוגשנה לאחר מועד זה ו/או שלא לכתובת המפורטת, תיפסלנה. הצעות שתוגשנה בטרם מועד זה, תוחזרנה לבעליהן.